Document ID: 31987R4005

31987R4005
L 377/48
JURNALUL OFÍCIAL AL UNIUNII EUROPENE
REGULAMENTUL (CEE) NR. 4005/87 AL COMISIEI
din 23 decembrie 1987
de modificare a Regulamentului (CEE) nr. 845/72 de stabilire a unor măsuri speciale pentru încurajarea creșterii viermilor de mătase
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat prin Regulamentul (CEE) nr. 3985/87 (2), în special articolul 15,
întrucât Regulamentul (CEE) nr. 2658/87 al Consiliului stabilește, începând cu 1 ianuarie 1988, o nomenclatură combinată a mărfurilor bazată pe Sistemul Armonizat, care va îndeplini atât cerințele Tarifului Vamal Comun, cât și pe cele ale nomenclaturii mărfurilor pentru statisticile de comerț exterior ale Comunității;
întrucât, în consecință, este necesar să se formuleze descrierile mărfurilor și codurile pozițiilor tarifare care apar în Regulamentul (CEE) nr. 845/72 al Consiliului (3) conform prevederilor din nomenclatura combinată; întrucât aceste adaptări nu necesită o modificare substanțială,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 845/72, alineatul (1) se înlocuiește cu următorul text:
„(1) În vederea încurajării acțiunilor organizațiilor comerciale și ale organizațiilor comerciale comune de facilitare a adaptării ofertei la cerințele pieței, se pot lua măsuri comunitare pentru îmbunătățirea calității în ceea ce privește viermii de mătase care intră sub incidența subpoziției 0106 00 99 din nomenclatura combinată și în ceea ce privește ouăle de viermi de mătase care intră sub incidența subpoziției 0511 99 90 din nomenclatura combinată.”
Articolul 2
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 1987.

Labels: 3
6